INFORMACIJA

O JAVNOM SLUŠANjU ODRŽANOM 26. JANUARA 2023. GODINE

NA TEMU:„PREDSTAVLjANjE PREDLOGA ZAKONA KOJI SE DONOSE U CILjU USKLAĐIVANjA SA AKTOM O PROMENI USTAVA REPUBLIKE SRBIJE („SLUŽBENI GLASNIK RS“, BROJ 115/21), KOJI JE POTVRĐEN NA REPUBLIČKOM REFERENDUMU 16. JANUARA 2022. GODINE“

Odbor za ustavna pitanja i zakonodavstvo je, na osnovu odluke donete na 12. sednici, održanoj 23. januara 2023. godine, dana 26. januara 2023. godine, održao Javno slušanje na temu: „Predstavljanje predloga zakona koji se donose u cilju usklađivanja sa Aktom o promeni Ustava Republike Srbije („Službeni glasnik RS“, broj 115/21), koji je potvrđen na republičkom referendumu 16. januara 2022. godine“. Javnim slušanjem je predsedavala Jelena Žarić Kovačević, predsednik Odbora.

Javno slušanje je počelo u 11,00 časova.

Javnom slušanju prisustvovali su članovi/zamenici članova Odbora: Pavle Grbović, zamenik predsednika Odbora, Olja Petrović, Zoran Tomić, Uglješa Mrdić, Milica Nikolić, Žika Bujuklić, Dubravka Kralj, Nebojša Cakić, Sanja Jefić Branković i Milan Glušac.

Učesnici javnog slušanja, bili su narodni poslanici Đorđe Komlenski, Zoran Lutovac, Tatjana Medved, Jelena Jerinić, Ana Miljanić, Biljana Đorđević, Jahja Ferhatović, Nataša Ivanović, Marina Raguš, Nada Macura, Srđan Milivojević, Rodoljub Stanimirović, Jadranka Jovanović, Tatjana Manojlović, Marija Jovanović i Radmila Vasić.

Na javnom slušanju učešće su uzeli: Ivan Bošnjak, državni sekretar Ministarstva za ljudska i manjinska prava i društveni dijalog, Vladimir Vinš, pomoćnik ministra pravde, Jovan Ćosić, pomoćnik ministra pravde i Boban Džunić, predsednik skupštine grada Niša.

Na javnom slušanju uzeli su učešće predstavnici sudova: Tatjana Vuković, sudija Vrhovnog kasacionog suda, Radojka Marinković, predsednik Upravnog suda, Vera Marinković, predsednik Odeljenja sudske prakse u Upravnom sudu, Snežana Marić, zamenik predsednika Privrednog apelacionog suda, Goran Božić, sudija Prekršajnog apelacionog suda, Danijela Nikolić, predsednik Apelacionog suda u Nišu, Ivan Bulatović i Dijana Janković, sudije Apelacionog suda u Nišu, Zorica Ignjatović, sudija Apelacionog suda u Kragujevcu, Mišel Marković, predsednik Prekršajnog suda u Nišu, Saša Dujković, predsednik Osnovnog suda u Nišu.

Na javnom slušanju uzeli su učešće predstavnici Republičkog javnog tužilaštva Tamara Mirović, Nataša Krivokapić i Goran Ilić, zamenici Republičkog javnog tužioca; Snežana Stanojković, tužilac za ratne zločine; Olivera Obradović, zamenik apelacionog javnog tužioca u Kragujevcu i Svetlana Nenadić, zamenik javnog tužioca u Prvom osnovnom javnom tužilaštvu u Beogradu.

Na javnom slušanju uzeli su učešće predstavnici Visokog saveta sudstva Zorana Delibašić, zamenik predsednika Visokog saveta sudstva i Vukica Kužić, izborni član Visokog saveta sudstva, i predstavnici Državnog veća tužilaca Tanja Vukićević i Boris Pavlović, članovi Državnog veća tužilaca.

Na javnom slušanju učešće su uzeli predstavnici advokature: Tanja Arsić, član Upravnog odbora Advokatske komore Srbije; Milan Petrović, predsednik Advokatske komore Niš i advokati Predrag Mitić, Miodrag Janjić i Jovica Todorović.

Na javnom slušanju učešće su uzeli profesori pravnih fakulteta: Zoran Lončar, profesor Pravnog fakulteta u Novom Sadu, Suad Bećirović, Ljiljana Dapčević Marković i Enver Međedović, profesori Univerziteta u Novom Pazaru, Miloš Stanić, predstavnik Instituta za uporedno pravo.

Na javnom slušanju uzeli su učešće: Nj. E. Raul Bartolome, ambasador Kraljevine Španije, Carsten Meyer-Wiefhausen, predstavnik ambasade Savezne Republike Nemačke, Marija Stefanović, predstavnik ambasade Belgije, Mirjana Cvetković i Giulio Zanni, predstavnici delegacije EU u Srbiji, Danko Runić, Maja Mićić Lazović i Darja Koturović, predstavnici Saveta Evrope u Srbiji, Dina Dobrković, predstavnik misije OEBS – a u Srbiji.

Na javnom slušanju uzeli su učešće: predstavnici Društva sudija Srbije Snežana Bjelogrlić, predsednik Društva sudija Srbije, Renata Pavešković, zamenik predsednika Društva sudija Srbije i Nadežda Vidić, član Upravnog odbora Društva sudija Srbije i predstavnici Udruženja tužilaca Srbije Lidija Komlen Nikolić, predsednik Predsedništva Udruženja tužilaca Srbije, Radovan Lazić, predsednik Upravnog odbora Udruženja tužilaca Srbije, Predrag Milovanović, član Udruženja tužilaca Srbije i izborni član Državnog veća tužilaca; Đorđe Prpa i Ilija Đukić, predstavnici Asocijacije sudskih pomoćnika.

Na javnom slušanju uzeli su učešće predstavnici nevladinih organizacija: Nemanja Nenadić, predsednik organizacije Transparentnost Srbija; Katarina Golubović i Milan Filipović, predstavnici organizacije YUCOM; Vanja Macanović, predstavnik organizacije Autonomni ženski centar; Kristina Kalajdžić, predstavnik organizacije Partneri Srbija.

Predsednik Odbora gospođa Jelena Žarić Kovačević otvorila je javno slušanje, pozdravila predsednika Narodne skupštine Republike Srbije gospodina Vladimira Orlića i ministra pravde gospođu Maju Popović, i na samom početku dala reč predsedniku Narodne skupštine da pozdravi goste i narodne poslanike.

Predsednik Narodne skupštine dr Vladimir Orlić istakao je da je javno slušanje prilika da se razgovara o veoma važnoj temi, o predlozima zakona koji se odnose na pravosuđe, i koje će Narodna skupština uskoro doneti u cilju usklađivanja sa Aktom o promeni Ustava. Ovo je veliki i važan posao kojim u najznačajnijoj meri podižemo demokratske standarde u našoj državi i našem društvu na nivo viši nego što je bio ikada i to je važno iz mnogo razloga. Donošenjem zakona sprečavamo da se dešavaju i neke teške i pogubne stvari koje su se dešavale u prošlosti, i dodatno osnažujemo naše institucije i poverenje građana u njih. Ovim dajemo i dodatne, važne, značajne argumente za sve oni koji i sada u našu državu ulažu i koji će to da rade u perspektivi.

Predsednik Narodne skupštine je takođe istakao da je ovo finalna faza postupka usklađivanja pravosudnih zakona sa Aktom o promeni Ustava Republike Srbije, koji je sve vreme bio potpuno otvoren, transparentan, u kom je učestvovao svako ko je to želeo, i imao priliku da da komentar i da uputi sugestiju, i tako da utiče na rešenja sa svoje strane. Naravno, struka je ta koja je imala odlučujuću reč sve vreme, i kroz konsultacije sa Venecijanskom komisijom došli smo do zaključka da je ovo ne samo po najboljim standardima koje smo mi imali ikada, nego i najboljim standardima kako to vide i Evropa i svet.

Narodna skupština će nakon ovog javnog slušanja održati i svoju sednicu. Obezbeđeni su svi proceduralni uslovi u skladu sa Poslovnikom da na kvalitetan način ovaj važan posao privedemo kraju sa uspehom. Predsednik je istakao da je to je za našu zemlju važno i biće jedna od značajnijih, kvalitativnih, pozitivnih promena koje smo uspeli da izborimo provodeći državnu politiku koja je napredak Srbije u svakom smislu obećala, za to dobila podršku i postoji i snažna podrška našeg naroda, pun legitimitet za ove promene i reforme koje vršimo, pokazan i kroz izjašnjavanje neposredno ljudi na referendumu, ali i kroz narodnu podršku, upravo ovoj državnoj politici.

Ministar pravde gospođa Maja Popović istakla je da je rad na implementaciji ustavnih amandmana počeo pre više od godinu dana, čim su ustavni amandmani usvojeni u Narodnoj skupštini. Posebno se zahvalila radnim grupama koje su radile na izradi seta pravosudnih zakona, koji su vredno radili, da bi došli do najkvalitetnijih mogućih zakonskih rešenja.

Ceo postupak donošenja seta pravosudnih zakona, bio je apsolutno transparentan i inkluzivan. To je ocenila i Venecijanska komisija u svom mišljenju. Venecijanska komisija nije samo pozitivno ocenila transparentnost procesa donošenja ovih pravosudnih zakona, već je dala i pozitivne komentare na tekstove predloga pravosudnih zakona. Sve primedbe koje su dobijene implementirane su u set ovih pravosudnih zakona.

Suština predloga zakona je na jačanju kapaciteta nezavisnosti sudstva i samostalnosti javnih tužilaštva. Svima nama je važno da živimo u pravno sigurnoj zemlji, sa nezavisnim sudstvom i samostalnim javnim tužilaštvom.

Interes građana, da budu veće plate i veće penzije moguće je ostvariti samo ako imamo vladavinu prava, pravnu sigurnost u zemlji i takvo sigurno okruženje da će doći strani investitori. Bez toga nema napretka, nema povećanja BDP-a.

Zahvalila se Savetu Evrope i Evropskoj uniji na svoj pomoći koju su pružili tokom ovog procesa.

Na kraju izlaganja istakla je da materijalni položaj sudija treba da se popravi o čemu postoji puna svest. U konsultaciji sa Ministarstvom finansija došlo se do zaključka da se trenutno nalazimo u energetsko-finansijskoj krizi i da povećanje plata u periodu od godinu dana nećemo moći da realizujemo, ali svakako državno rukovodstvo je potpuno svesno da do povećanja sudijskih i tužilačkih plata mora da dođe, kao i do izjednačavanja plata sudija za prekršaje sa sudijama redovne nadležnosti.

U diskusiji su učestvovali: Tanja Arsić, član Upravnog odbora Advokatske komore Srbije, Vladimir Vinš, pomoćnik ministra pravde, narodni poslanik Janko Veselinović, zamenik člana Odbora za ustavna pitanja i zakonodavstvo, narodni poslanik Zoran Tomić, član Odbora za ustavna pitanja i zakonodavstvo, Katarina Golubović, predsednik Komiteta za ljudska prava (YUCOM), Ilija Đukić, predstavnik Asocijacije sudijskih pomoćnika, Vanja Macanović, predstavnik organizacije Autonomni ženski centar, Nemanja Nenadić, predsednik organizacije Transparentnost Srbija, narodni poslanik Jelena Jerinić, narodni poslanik Uglješa Mrdić, član Odbora za ustavna pitanja i zakonodavstvo, narodni poslanik Pavle Grbović, zamenik predsednika Odbora za ustavna pitanja i zakonodavstvo, Svetlana Nenadić, član predsedništva Udruženja tužilaca Srbije i član Radne grupe za izradu pravosudnih zakona i Predrag Milovanović, član Udruženja tužilaca Srbije i izborni član Državnog veća tužilaca, čija su izlaganja tonski snimana.

Predsednik Odbora za ustavna pitanja i zakonodavstvo gospođa Jelena Žarić Kovačević zaključila je Javno slušanje tako što se zahvalila svim prisutnim učesnicima što su uzeli učešće u radu i izneli svoje stavove. Izrazila je nadu da će ovo javno slušanje pomoći narodnim poslanicima kada se bude diskutovalo o predlozima zakona u načelu, i kada se bude diskutovalo o predlozima zakona u pojedinostima, imajući na umu da su se na javnom slušanju mogla čuti različita mišljenja i stavovi.

Sastavni deo Informacije čine stenografske beleške, sačinjene na osnovu tonskog snimka javnog slušanja.

Javno slušanje je završeno u 13,35 časova.